《合江县舟中作》
宋代·晁公溯

春江涨黄流，渐没滩上石。
是时三日霖，垅麦半腐黑。
四顾云气昏，江树生远色。
苍茫何所辨，目尽千顷白。
汗漫若无际，空蒙如有觌。
萧萧雨中帆，正此远行役。
冯夷喜我至，归路风愈力。
中流浪为开，荡漾放舟入。
恍疑潇湘游，白苹了无迹。
故人楼中望，天际应可识。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。